cyanic-selkie/wikianc huggingface dataset:
Бјанка (Отело)
Бјанка — измислен лик во трагедијата Отело на Вилијам Шекспир (околу 1601–1604). Таа е љубоморната љубовница на Касио. И покрај нејзиното кратко појавување на сцената, Бјанка игра значајна улога во одвивањето на шемата на Јаго да го натера Отело да верува дека неговата сопруга Дездемона го изневерува со Касио. Бјанка традиционално се смета за куртизана, иако нејзиното занимање не е конкретно назначено во драмата. Ликот повремено бил кратен во претставите во 19 век на морална основа. Бјанка не треба да се меша со Бјанка Минола во Шекспировото Кротењето на опаката.
Извори
Отело го има својот извор во расказот „Un Capitano Moro“ од 1565 година од Гли Хекатомити од Џовани Батиста Џиралди Синтио. Иако англиски превод на ова дело не постоел во времето на Шекспир, веројатно е дека Шекспир го знаел и италијанскиот оригинал и францускиот превод на Габриел Шапуи од 1584 година. Расказот на Синтио можеби се засновал на вистински случка што се случила во Венеција околу 1508 година.
Бјанка е заснована на лик од расказот на Синтио, која, очигледно по нејзина волја, го копира марамчето откако ќе го најде во куќата на колегата од Касио. Додека жената седи со марамчето на прозорецот, заставникот се уверува дека Маварот ја видел со него. Маварот тогаш верува дека тоа е потврда во неговите сомнежи за прељубата на Дездемона. Не е јасно дали ликот на Синтио е куртизана, сопруга или друго.
Улогата во Отело
На средината од 4-тиот чин, 1-вата сцена, пред влегувањето на Бјанка, Отело тајно набљудувал непристојна дискусија помеѓу Јаго и Касио за сексуалните подвизи на вториот со една млада жена. Благодарение на беспрекорното планирање на Јаго (и некоја лоша среќа), ниту еден од говорниците не го спомнува името на жената за која станува збор; тоа е всушност Бјанка, но Отело трагично претпоставува дека е неговата сопруга Дездемона. Ненадејно влегува Бјанка, а нејзините сомнежи за Касио се уште поголеми од порано. Таа е убедена дека марамчето е на друга жена и презирно го фрла пред нозете на Касио. Во очите на Отело, нејзината очигледна љубомора го потврдува неверството на неговата сопруга. Овој „доказ“ го заокружува случајот на Јаго против Дездемона, Отело е решен да ги убие и неа и Касио.
Во 5-тиот чин, 1-вата сцена, Бјанка пристигнува веднаш откако Касио е избоден со нож од Јаго. Таа реагира со ужас и загриженост. Јаго, преправајќи се дека штотуку влегол на сцената, ја обвинува Бјанка дека била дел од групата што го нападнала Касио. Јаго тврди дека нејзината емотивна реакција се должи на нејзината фатена, а не поради грижата за Касио и ја натера да признае дека Касио јадела во нејзиниот дом порано таа вечер. И Јаго и Емилија ја нарекуваат проститутка, но Бјанка одговара: „Јас не сум проститутка, туку живот чесен водам / како ти што ме злоставуваш“ (5.1.122-3). Доведена е на крајот од сцената за да биде испрашана за нападот и не се споменува повторно во делото.
Стефан Душан
Стефан Душан — српски цар кој поради незадоволство од владеењето на татко му, во 1331 година го симнал од престолот и станал нов владетел на Српската држава. Успеал да ја освои цела Македонија, делови од Епир, Тесалија и Централна Грција, и со тоа Србија станала најголемата феудална држава на Балканот во тоа време. Во 1346 година поради почитта што ја имал кон Охридска архиепископија се прогласил за цар на „Србите и Ромеите“ во Скопје и го издал познатиот Душанов законик. Царот Душан ја подигнал Српската црква на степен на патријаршија. По смртта на Душан во 1355 година, го наследува син му Урош, а српската држава почнува да слабее.
Прогласувањето на Душан за крал
Стефан Душан е роден околу 1308 г. Детството го поминал во прогонство во Цариград, каде што живеел со неговиот ослепен татко и со мајка му Теодора, која била ќерка на бугарскиот цар Смилец. На тринаесетгодишна возраст станал совладетел на неговиот татко Стефан Дечански. На дваесетидвегодишна возраст бил избран за српски крал. Пред да почне со освојувањата, Стефан Душан морал да ја среди ситуацијата во државата. „А, ако некој сака да чуе за оној што владее со Рашка, за синот на слепиот, ќе знае дека иако е помал по тело и помлад, сепак, со својата навистина нечуена отровна злоба и дрска волја, своите стари ги превишува и надминува“. Тој најпрвин го отстранил од власт неговиот татко Стефан Дечански кој се наоѓал во Петрич, а потоа бил заробен и испратен во Звеќанин каде што брзо потоа бил задавен. Така, Стефан Душан се прогласил за крал на 8 септември 1331 година, во Скопје.
Средување на внатрешната состојба
Во пролетта 1332 г. избувнал бунт на феудалците во Зета под водство на Богоја и Димитриј Сум кој претходно му помогнал на Душан да ја освои власта. На страна на востаниците застанал барскиот епископ Гиј Адам кој го повикувал францускиот крал да ја нападне Србија и да им помогне на Латините и католичките Албанци. Востанието се проширило и во Албанија и на крајот било задушено. Истата година тој склопил сојуз со Бугарија и се оженил со бугарската принцеза Елена сестра на Јован Александар. За момент се откажал од српското право врз Хум и оваа прашање го оставил за подоцна. Во 1333 година издал повелба во која на Дубровчаните им ги отстапил Стон и Пелешец како и приморјето и островот Посредница на устието на Неретва кој им бил многу важен на Дубровчаните. Тие најпрвин му исплатиле 8000 перпери, а потоа се обврзале да му плаќаат данок на Душан 500 перпери годишен данок. Со помош на Дубровчаните ги средил односите со Босна. Откако ги средил внатешните прилики и односите со Бугарија Душан решил да започне војна против Византија за освојување на нови територии. Неговите освојувања претставуваат продолжение на оние што ги водел кралот Милутин. „Споменот за него како мудар и моќен владетел останал да живее долго после него“. Биле освојени Македонија, Албанија, Епир и Тесалија, кои биле заземени благодарени на граѓанските војни кои се воделе во Византија. Душан ги искористил непријателствата меѓу Унгарците и Венецијанците за превласт на јадранското крајбрежје. Бил во добри односи со Венецијанците и им помагал во борбата против Анжујците.
Првата етапа од освојувањата кон Византија
Додека Стефан Душан се подготвувал за војна против Византија во Србија избегал византискиот војсководач Сиргијан кој бил син на еден кумански кнез и некоја Гркинка и бил обвинет за завера. Тој му ги понудил своите услуги на српскиот крал. Во пролета 1334 г. Стефан Душан започнал офанзива на југ, кон Македонија. Византијците имале погранични тврдини спрема Србија. Тоа биле: Сер, Мелник, Струмица, Прилеп, Охрид, Кроја, Белград, и Валона. Целта на овие тврдини биле да ги штитат областите кое биле претежно населени со Словени, Власи и Албанци. Српската граница спрема Византија започнувала јужно од Леш и обваќала градовите Пирот, Дебар, и Полог, како и Кичево, Велес, Просек, Штип и завршувала јужно од Велбужд (Ќустендил). Биле освоени Прилеп, Охрид и Струмица, а Сиргијан ги освоил Костур и некои утрвдувања во негова близина. Во опасност од српски освојувања се нашол и градот Солун во чија околина се појавиле српски војски. Византискиот цар Андроник III Палеолог дошол со војска пред градот. Еден дел од жителите на Солун биле спремни да ги отворат портите на градот. Намесникот на Лерин Сфранц Палеолог со знаење на царот преминува на страна на Србите. Тој на брегот на реката Галико успеал да го убие Сиргијан. „Сиргијан којшто умирал, го донеле во српскиот табор, каде што Стефан Душан како пријател го оплакувал и свечено го погребал“. Со тоа Византијците успеале да ги подобрат своите позиции во борбата против Србите. Смрта на Сиргијан ги пореметила српските планови. Стефан Душан се откажал од идејата за заземање на Солун. На 26 август 1334 г. се одржала средба меѓу Стефан Душан и Андроник III каде што бил постигнат мировен договор. Со овој договор Србите од освоените територии ги задржале само Струмица и Прилеп. Како надомест за изгубениот Просек, Србите го добиле новоизградениот град Гинекокастрон којшто се наоѓал во Солунското Поле. „Гинекастрон со јака кула, која била толку утврдена, што градот би го одбранила и женска посада“. На Србите им се заканила опасност од Унгарците. Нивниот крал Карло Роберт (1308-1342) сакал да ја нападне Србија.
Војната со Унгарија
По склучувањето мир со Византија, Стефан Душан ги насочил своите сили кон одбрана на српската граница со Унгарија. Унгарскиот крал Карло Роберт ја искористил зафатеноста на Србија во војната со Византија и во летото 1335 година навлегол во северните делови на Србија, кои претходно биле под владение на {Стефан Драгутин}. Стефан Душан тргнал со војска кон манастирот Жича потпомогнат од Византискиот цар Андроник III. Благодарение на ова била отстранета унгарската опасност. „Карло се повлекол преку Сава, божем поради помошта на византиските чети кои за тоа српскиот крал богато ги наградил“. Унгарската војска морала да се повлече преку Сава. Во овие судири учествувал и босанскиот бан на унгарска страна но неговите војсководци Руѓер и Милтен преминале на страна на Србите. Србите ја освоиле Мачва која што Унгарците ја освоиле во 1319 година. Војната со Унгарија продолжила и во наредните две години. Дејствијата претежно се одвивале на српско-унгарската граница. Но сепак таа војна била од второстепено значење бидејќи Душан имал намера да ги продолжи освојувањата на југ кон Византија. На 12 април 1336 г. преку Дубровник во Србија дошле пратеници на австрискиот кнез Отон кои ги испратил германскиот витез Палман кој бил водач на наемниците во српската служба.Станувало збор за женидба на српскиот крал со принцезата Елисавета која била ќерка на покојниот германски крал Фридрих убавиот. Принцезата била згрозена од планот за нејзина мажачка со Душан и се разболела и умрела на 23 октомври 1336 г. Ова довело до заладување на односите меѓу Душан и царицата Елена, но таа во меѓувреме му го родила синот Урош 1337 г.
Прогласувањето на Душан за цар во Скопје
Душановиот законик започнува со зборовите „Законик на пречесниот и христољубивиот македонски цар Стефан, Цар Душан владетел српски, бугарски, унгарско-влашки, далматиниски, арбанашки, и на многу други региони и земји“. Вака гласат загрепскиот (Хрватска), раваничкиот (Србија), софискиот (Бугарија) препис на Душановиот законик. Душановиот законик со Стефан Душан како македонски цар ќе се најде и во книгата на Љ. Стојановиќ: (Lj. Stojanovic, Stari srpski zapisi i natpisi. Knj. III, Beograd 1905, p. 41 (nbr.4949).) Дури и познатата Едит Дурхам во своето дело "Висока Албанија", прво издание, отпечатено во далечната 1909 година зборува за Македонците, каде што го цитира Душановиот законик "Законик на Цар Душан Македонски, автократ на Србија, Бугарија, Унгарија, Влашка,..” (Edith Durham, "High Albania" First published in 1909, page 294. In London Edward Arnold Publishers to the India Office 1909).
Како што можеме да видиме, Цар Душан се прогласил за македонски цар, но не затоа што бил Македонец, туку за некој да се прогласи за цар, император, во средновековието морало да ја земе круната на некое царство кое веќе претходно постоело. Тоа царство било Самуиловото! Знаејќи уште и дека Косара, ќерката на Самоил се омажила за дукљанскиот кнез Јован Владимир, изборот на Душан за карактерот на неговата титулата цар, бил јасен, затоа тој и станува македонски цар Стефан, Цар Душан владетел српски, бугарски, унгарско-влашки, далматиниски, арбанашки, и на многу други региони и земји, со што царот Душан станува наследник на царската круна на царот Самуил. Според средновековните закони, царската круна можела да се добие само од патријарх. Кога царот Душан завладеал со целата територија на Македонија во неговата држава се нашле две автокефални архиепископии Охридската и Пеќката. Заради тоа било потребно Пеќката архиепископија да биде прогласена за патријаршија. Во ова бил помогнат и од Охридскиот архиепископ и од Трновскиот патријарх. Дошле и двата свети синоди како и трновскиот патријарх, и двајцата го прогласиле Јоаникиј II за патријарх, за потоа тројцата црковни великодостојници да го крунисаат Душан за цар. Учеството на Македонскиот поглавар - Охридскиот архиепископ се сметало како замена на цариградскиот патријарх, кој откажал да учествува на крунисувањето. Сите промени во српската држава и црква станувале со учество и благослов на Македонскиот архиепископ. Понатаму, кралот Волкашин (таткото на Крали Марко) и неговиот брат Углеша во Синодиконот на бугарскиот цар Борил (Boril's Synodicon) од 14 век, се претставени како македонски кралеви, благодарение на македонскиот карактер на царската круна на Цар Душан. Во “Historia Turcica“ стои дека Цар Душан е цар на Македонците и Рашаните т.е. оригинално “Macedonum Rasianorum Caesar“ (Historia Turcica (1502), Municipal Library in Nuremebrg, 31.2). Феликс Петанчиќ (1455-1517) се смета за еден од најдобрите турколози на сите времиња.
Последните освојувања на Стефан Душан
Византијците биле зафатени со граѓанската војна и не биле во состојба да протестираат поради узурпацијата на византиската царска титула од страна на стефан Душан. „Поминале неколку години, додека патријархот Калист да го анатемиса новиот цар и неканонскиот нов патријарх“. Еден месец по крунисувањето за цар се крунисал и Јован Кантакузин во Адријанопол. Тој влегол во Цариград на 3 февруари 1347 Јован Кантакузин стигнал во Цариград. Постигнал договор со царот Јован Палеолог со кој Јован Палеолог се оженил со ќерката на Јован Кантакузин.
Химна на Данска
Химна на Данска или "Der er et yndigt land" ( or ), најчесто се преведува на англиски јазик како „Има една убава земја“, е една од државната химна на Данска.
Историја
Стиховите се напишани во 1819 година од Адам Ијоленшлер и го носеала мотото во {ang lang-la | Ille terrarum mihi praeter omnes angulus ridet}} ( Horace: „Овој агол на земјата се насмевнува за мене повеќе од кој било друго “). Музиката е компонирана во 1835 година од Ханс Ернст Крајер. Подоцна, Томас Лауб и Карл Нилсен секој составувал алтернативни мелодии, но ниту една од нив не добила широко прифаќање, а денес тие се претежно непознати за општата популација.
Канкан
Канкан — град на реката Мило во источна Гвинеја. Тој е третиот најголем град во земјата, со население од 100,192 жители во 1996 година (попис). Канкан бил основан од народот Сонинке во 17 век и станал седиште на империјата Бате, како и важен трговски центар, особено за кола ореви. Градот бил поразен од Саморите во 1879 и окупиран од Франција во 1891 година.
Фудбалска асоцијација на Азербејџан
Фудбалската Асоцијација на Азербејџан (Azərbaycan Futbol Federasiyaları Assosiasiyası, AFFA) е најголемата фудбалска организација во Азербејџана. Оваа асоцијација ја организира фудбалската лига на Азербејџан, AFFA лигата и Фудбалската репрезентација на Азербејџан. Седиштето на оваа асоцијација се наоѓа во Баку. Основана е во 1992,а е член на ФИФА од 1994 година.
Канкан
Канкан е познат по својот универзитет, по неговите религиозни луѓе и манго дрвја. Тој е и пристаниште и има свој аеродром.
Химна на Данска
Историја
Кога за првпат била објавена, државната химна имала 12 стихови, но ова било скратено на првиот, третиот, петтиот и последниот стих во подоцнежните изданија. Во обична употреба, се пеат само првиот стих (или строфа) и последните три реда од четвртиот стих. Првата половина од последниот стих ретко се слуша, а последната линија на секој стих се повторува еднаш.
Данска е една од само две држави во светот - другата е Нов Зеланд — со две официјални државни химни. Официјално,  Kong Christian stod ved højen mast  е национална и кралска химна; има еднаков статус со  Der er et yndigt land , кој се третира како граѓанска државна химна. Во кралските и воените прилики, „Конгс Кристијан“ се изведува сам, или двете национални химни се играат заедно.
Тим Берглинг
Тим Берглинг (шведски: Tim Bergling, роден 8 септември 1989 - 20 април 2018),, професионално познат како Авичи (Avicii), е шведски DJ и музучки продуцент. Авичи во 2011та година беше рангиран на 6 место на топ 100 листата, за да таа позиција во 2012 ја замени со бр. 3.
Кратка Биографија
Тим Берглинг е роден на 8 Сепмтеври 1989 во Стокхолм, Шведска. Тој започнал со правење на ремикси, и создавање на свои сопствени траки на возраст од 18 години во својата соба. Неговите пријатели го убедиле да ја постави неговата работа на разни блогови на интернет, што доведе до стекнување на голема популарност меѓу публиката и поддршка од продуцентот и ДЈ Тиесто кој го покани на еднонеделен престој во најголемиот ноќен клуб Privilege, во Ибица. Исто така, тој доби поддршка и од Пит Тонг кој издаде неговиот прв сингл Manman. Во Мај 2008 година, Авичи потпиша договор со Аt Night менаџмент.
2010
Во 2010, Авичи во соработка со шведскиот колега ДЈ Џон Далбек, ја издаде траката “Don’t Hold Back”. Toj дополнително работеше на проекти со светски признатите ДЈ-и Тиесто и Себастиан Ингросо. Додека, тој примарно се работеше со елктронски синтетички траки, ЕМИ ја издаде вокалната верзија на неговата трака 'Bromance', насловена како 'Seek Bromance'. 'Seek Bromance', достигна ранкгинг од топ 20 во повеќе држави, вклучувајќи ги Белгија, Франција, Холандија, Велика Британија и Шведска.
2011
Во 2011, неговата трака која беше соработка помеѓу него и Дејвид Гета, “Sunshine” беше номинирана за Греми награда за категоријата најдобра денс трака. За неговата трака 'Fade into Darkness', Авичи искористи некои делови од синглот 'Collide' на Леона Луис. Земениот примерок не беше акредитиран, па дојде до спор така што Авичи имаше проблеми за да го издаде синглот. Сепак тие проблеми се решија и без судот да се вмеша, така што се договорија Авичи и Леона Луис дека ќе работат заедно на новиот сингл. Во 2011 Avicii го издаде синглот 'Levels' кој достигна топ 10 ранкинг во Индија, Хрватска, Словенија, Босна и Херцеговина, Австрија, Белгија, Данска, Германија, Грција, Ирска, Италија, Холандија и Велика Британија, а во земјите како Унгарија, Норвешка и Шведска го завзеде првото место на топ листите.
Levels
Најзначајна песна или трака создадена од Авичи е синглот "Levels" кој беше официјално издаден на 28 октомври 2011. Песната веднаш стана голем хит во електронската музика во светот во 2011, но по нејзиното официјално издавање, стана огромен секојдневен хит, кој значително “преку ноќ” му ја подигна популарноста на Авичи. Песната беше напишана од Тим Берглинг – Авичи, и содржи вокален пример од госпел хитот од 1962 "Something's Got a Hold on Me" од Ета Џејмс. Истиот вокален пример беше најпрво користен од Прети Лајтс во неговата песна од 2006 "Finally moving". Овој пример беше исто така искористен и од Фло Рајд во неговиот сингл "Good Felling". Toj сингл е доста сличен на "Levels". Во полуфиналето на Britania’s Got Talent, Грег Стјуарт ја изведе оваа популарна песна на ласерска харфа.
2012
На 23 март 2012, непотпишаниот сингл на Авичи "Last Dance" беше првпат изведена во шоуто на Пит Тонг на ББС Радио1. Песната беше подоцна издадена на 27 август 2012. На музичкиот Ултра Фествивал (Ultra Music Festival) во Мајами, тој промовираше 2 нови траки. Првата беше "Girl Gone Wild" која беше соработка со Мадона, а втората беше "Superlove" со Лени Кравиц. Песната со Мадона официјално беше издадена на 20 април 2012, а песната со Лени Кравиц беше издадена на 29 мај 2012. Откако Авичи на Фејсбук доби 2 милиони обожаватели, тој издаде нов сингл со наслов "Two Million" (два милиони). На 27 април 2012, Авичи ја издаде "Silhouettes" чија вокална интерпетација е на Салем Ал Факир, оваа песна го завзеде 5тото место на Британската топ листа. Авичи на 4 август, зеде учество на фестивалот Lollapalooza во Чикаго. Неговиот настап беше следен во живо низ целиот свет. На 12 август, Авичи го издаде синглот "Dancing in my head". Вокалната интерпетација ја интерпетира Ерик Тарнер. На 26 септември, Авичи влезе во Историјата како прв ДЈ кој настапил во светски познатата Radio City Music Hall во Њујорк. Тој настапи на 2 пати на 26 и 27 Сепмтември, а салата беше комплетно распродадена. Картите за настапот на 27 септември беа комплетно распродадени за помалку од една минута. Тој беше поддржан од Мет Голдман и Казет на двата настапи. На еден од двата настапи, Авици објави преглед на неговата со Mајк Поснер "Stay With You". Сепак оваа трака сè уште не е официјално издадена. На 29 декември 2012, Авичи ја издаде високо очекуваната "I Could Be The One" заедно со Ники Ромеро. Песната порано беше позната "Nicktim", го смени својот наслов откако беше додадена вокалната интерпетација од Нони Бао. Откако траката дебитираше на неколку шоуа, речиси една година претходно, конечно беше издадена под насловот на Авичи LE7ELS. Новата вокална верзија беше издадена заедно со инструментална верзија, радио едит и ремикси од Аудрио и Дидрик.
2013
На 9 јануари 2013, Авичи го промовира Avicii X You проектот, кој е партнерство со Ериксон. На 30 јануари 2013, Авичи ја издаде "Three Million" за да ги одбележи 3те милиони обожаватели на Фејсбук. Авичи беше номиниран за Греми за најдобар денс хит со 'Levels' за Греми наградите за 2013. Тој беше номиниран заедно со Келвин Херис и Не-Јо, Скрилекс, Swedish House Mafia. Шоуто се одржа на 10 февруари 2013, и наградата ја доби Скрилекс. На крајот од Февруари и почетокот на Март 2013, Авичи беше на турнеја во Австралија, како еден од изведувачите на Future Music Festival, покрај Продиџи и Ролинг Стоунс. На крајот од Февруари 2013, Авичи за првпат замина на Јужно Американски турнеја, која вклучуваше настапи во Венецуела, Аргентина, Колумбија, Бразил и Чиле. На 14 јуни 2013 беше премиерата на новиот сингл на Авичи, "Wake Me Up!", во која вокалната интерпетација ја изведува Алое Блек.
Македонија во 2014 година
јули
10 јули - хеликоптерска несреќа кај Струмица, четири загинати.
Фудбал
* Квалификации за Европско првенство во фудбал 2016 година во Франција
Лимансдорф
Лимансдорф (Lühmannsdorf) — општина во округот Западна Померанија-Грајфсвалд, во Мекленбург-Западна Померанија, Германија.
Општината се состои од следниве единици:
Авил Александриски
Авил Александриски бил Патријарх на Александрија во периодот од 83 до 95 година. Тој е признаен како папа на некогашната единствена Александриска црква, односно од страна на денешната Коптска православна црква и Грчка православна црква на Александија.
Мрежен преклопник
Мрежен преклопник или преклопнички разводник е компјутерски мрежен уред кој ги поврзува мрежните сегменти.
Овој поим често се однесува на мрежен мост, кој обработува и насочува податоци на нивото за податочно поврзување (ниво 2) од OSI моделот. Преклопниците кои обработуваат податоци и на мрежно ниво (ниво 3 и нагоре) често се нарекуваат преклопници од трето ниво или повеќе-нивовски преклопници.
Поимот мрежен преклопник начелно не вклучува неинтелегентни или пасивни мрежни уреди како разводници и повторувачи.
Првиот Етернет преклопник беше произведен од компанијата Калпана во 1990 година.
Функција
Мрежниот преклопник, пакетен преклопник (или само преклопник) игра интегрална улога во повеќето Етернет локални мрежи (ЛАН). Средно големите и големите локалните мрежи содржат одреден број на поврзани управувани преклопници. Апликациите за мала потрошувачка и мали бизниси (SOHO) типично користат единствен преклопник, или сенаменски конвергентен уред како што е гејтвеј за да пристапи помали услуги на широкопојасниот интернет, како што се Дигитална претплатничка линија (DSL) или кабелски интернет. Во најголем дел од овие случаи, крајниот кориснички уред содржи насочувач и компоненти кои се во интеракција со одредена технологија на широкопојасниот интернет. Корисничките уреди можат исто така да вклучуваат и телефонски интерфејс за VoIP.
Стандарден 10/100 Етернет преклопник функционира на нивото за податочно поврзување од OSI моделот за да создаде различен колизиски домен за секој порт на преклопникот. Ако имате 4 компјутери (на пример А, Б, В и Г) на 4 порти на преклопникот, тогаш А и Б можат да си праќаат податоци, додека В и Г го прават истото симултано, при што помеѓу двата “разговори” нема да настане интерференција. Во случај на разводник, тие ќе го делат истиот пропусен опсег и би функционирале во полудуплекс, што би резултирало со колизии, па така, потребни ќе бидат повторни испраќања. Користењето на преклопник се нарекува микросегментација. Тоа овозможува да имаме посветен пропусен опсег на точка-до-точка поврзувањата со секој компјутер и затоа може да функционира во целосен-дуплекс без колизии.
Улогата на преклопниците во мрежите
Преклопниците можат да функционираат на едно или повеќе OSI нивоа, вклучувајќи ги: физичко, ниво за податочно поврзување, мрежно или транспортно ниво. Уредот кој симултано функционира на повеќе од едно од наведените нивоа е познат како повеќе-нивовски преклопник. Во преклопниците наменети за комерцијална употреба, вградени или модуларни интерфејси овозможуваат поврзување на различни типови на мрежи, вклучувајќи Етернет, асинхрон пренос и 802.11. Ова поврзување може да биде на било кое од споменатите нивоа. Додека функционалноста на ниво 2 е прикладна за поместување на пропусниот опсег во рамки на една технологија, сепак, поврзувањето на технологии како Етернет или топологија на прстен со жетони е полесно на ниво 3.
Поврзувањето на различни мрежи на ниво 3 е овозможено од насочувачте. Ако има некакви функционалности кои ги карактеризираат “преклопниците од трето ниво” наспроти сенаменските насочувачи, тогаш тоа е тоа што тие имаат тенденција да бидат оптимизирани за големокогустинско етернетско поврзување.
Кај некои добавувачи на услуги и други околини каде се потребни поголеми анализи на перформансите и сигурноста на мрежата, преклопниците можат да се поврзат помеѓу WAN насочувачкако места за аналитички модули. Некои производители овозможуваат огнен ѕид, откривање на мрежни упади и модули за анализа на перформанси кои можат да се приклучат во портите на преклопникот. Некои од овие функции можат да бидат комбинирани во модули.
Во други случаи, преклопникот се користи за создавање на слика во огледало на податоци кои можат да одат кон надворешен уред. Со оглед на тоа што најголемиот дел од огледалните преклопни порти овозможуваат само еден огледален поток, мрежните разводници можат да бидат корисни за распоредување на податоци на неколку исклучиво читачки анализатори, како што се на пример системите за откривање на упад и душкачи на пакети.
Функционалност специфична за ниво
Иако преклопниците можат да учат за топологиите на повеќе нивоа и пренесуваат на едно или повеќе нивоа, тие сепак имаат тенденција да имаат заеднички функционалности. Освен за апликации со високи перформанси, модерните комерцијални преклопници користат примарно Етернет интерфејси, кои можат да имаат различни влезни и излезни пропусни опсези од 10, 100, 1000 или 10000 мегабити во секунда. Портите на преклопниците речиси секогаш извршуваат полн-дуплекс операции, освен ако има барање за интероперабилност со уреди кои се исклучиво полудуплекс. Полудуплекс значи дека уредот може или да праќа или да прима податоци во даден момент, додека полн-дуплекс значи дека може да прима и праќа податоци истовремено.
На било кое ниво, модерните преклопници моѓат да имплементираат PoE(англ. Power over energy), со што се избегнува потребата за приклучени уреди, како на пример IP телефон или безжична точка на пристап, за да се има одвоен извор на енергија. Со оглед на тоа што преклопниците имаат редундантни енергетски кола поврзани со непрекинливи извори на енергија, поврзаниот уред може да продолжи да функционира дури и кога регуларните енергетски извори ќе паднат.
Разводниците од ниво 1 наспроти преклопниците од повисоките нивоа
Мрежниот разводник или повторувач е доста несофистициран мрежен уред. Разводниците не управуваат со било кој дел од сообраќајот кој поминува низ нив. Секој пакет кој влагува низ порт е проследен кон надворешноста или “повторен” на секој порт, освен на влезниот. Со оглед на тоа што секој пакет е повторен на секој друг порт освен влезниот, настанува колизија на пакети, што ја забавува мрежата.
Ниво 2
Мрежен мост кој функционира на MAC поднивото на нивото за податочно поврзување, може да биде поврзан со мал број на уреди во дом или во канцеларија. Ова е тривијален случај кај мостовите, во кој мостот ја учи MAC адресата на секој од поврзаните уреди. Единечните мостови овозможуваат екстрамно високи перформанси во специјализирани апликации како складирачките мрежи. Класичните мрежи можат исто така да се поврзуваат користејќи Spanning Tree протокол кој ги оневозможува дел од врските со тоа што резултирачката локална мрежа е ациклично дрво. За разлика од насочувачите, мостовите кои го користат овој протокол мораат да имаат топологии со единствен активен пат помеѓу две точки. Постарата верзија IEEE 802.1D на овој протокол може да биде прилично бавна, со стопирање на проследувањето за 30 секунди, додека дрвото да се обнови. Брза врзија се појави како IEEE 802.1w, но најновите изданија на IEEE 802.1D-2004 ги присвојува 802.1w додатоците како основен стандард. IETF го специфицира TRILL протоколот, кој е примена на насочувачка технологија за состојба на врски во проблемот на мостови од второто ниво. Уредите кои го имплементираат TRILL, наречени R-мостови, ги комбинираат најдобрите функционалности на насочувачите и мостовите.
Додека “преклопник од второ ниво” останува повеќе маркетиншки отколку технички поим, производите кои беа претставени како преклопници имаат тенденција да користат микросегментација и полн-дуплекс за да превенираат колизии помеѓу уредите поврзани за Етернет. Со користење на внатрешен проследувачки уред многу побрзо отколку било кој интерфејс, тие даваат импресија на симултани патеки низ повеќе уреди. Кога мостот ќе ја научи топологијата преку Spanning Tree протоколот, тој проследува рамки од нивото за податочно поврзување користејќи метод за проследување од ниво 2. Постојат четири проследувачки методи кои даден мост може да ги користи, од кои за ист влезен и излезен пропусен опсег од вториот до четвртиот метод применети на преклопници се забележува зголемување на перформансите:
Ниво 3
Најчестата можност на ниво 3 е свесноста за IP мултикаст. Со оваа свесност, преклопникот од ниво 3 може да ја зголеми ефикасноста со пренесување на сообрќајот на мултикаст група само на порти каде приклучениот уред сигнализирал дека сака да ја “слуша” групата. Ако еден преклопник не е свесен за мултикастирање, рамките се проследени на сите порти на секој домен на емитување, но во случај на IP мултикаст ова предизвикува нефикасна употреба на пропусниот опсег. За совладување на овој проблем некои преклопници имплементираат IGMP набљудување.
Ниво 4
Уредот може да вклучува огнен ѕид кој помни состојби, VPN концентратор или може да биде IPSec безбедносен гејтвеј.
Ниво 7
Преклопниците од седмо ниво можат да распределуваат врз основа на URL или врз некои инсталационо специфични техники за препознавање на трансакции на ниво на апликации. Преклопник од седмо ниво може да вклучува веб кеш и да учествува во т.н. "content delivery" мрежа.
Набљудување на сообраќајот во преклопничка мрежа
Доколку огледалните преклопни порти или други методи како RMON или SMON не се имплементирани во преклопник, тогаш е тешко да се набљудува сообраќајот што се премостува користејќи преклопник поради тоа што сите порти се изолирани додека една пренесува податоци и дури тогаш само испраќачкиот и примачкиот порт можат да го гледаат сообраќајот. Овие набљудувачки функционалности се ретко присутни на потрошувачките преклопници.
Два популарни методи кои се специфично дизајнирани за да му овозможат на анализаторот на мрежата да набљудува сообраќај се:
Друг метод за набљудување можат да бидат поврзани со разводник од ниво 1 помеѓу набљудуваниот уред и соодветниот порт од преклопникот. Ова ќе предизвика мало задоцнување, но ќе овозможи повеќе интерфејси кои можат да бидат искористени за набљудување на поединечен преклопнички порт.
Типични функционалности на управувањето на преклопници
Агрегацијата на врски овозможува користење на повеќе порти за иста врска со што се постигнува поголема рата на пренос на податоци. Создавањето на виртуелни ЛАН-ови можат да служат за безбедност и цели за перформанси со редуцурање на големината на т.н. broadcast домени.
Акира Нишино
(роден ) — јапонски фудбалер.
Петар Јанков
Петар Јанков ((роден во година во ) — македонски поранешен член и учесник на првите три албуми на музичката група Архангел. Завршил градежен факултет во Скопје.
Објавувал карикатури во Студентски збор, Остен, Дневник, Време, Шпиц, Утрински весник и Нова Македонија. Уште во 1987 година освоил Прва награда на конкурсот за карикатури во Студентски збор. Добивал награди и на некои меѓународни конкурси во Кореја, Полска, како и на конкурсот на Обединетите Нации за политичка карикатура во 2010 и 2011 година. Неговите политички карикатури во Дневник и Време позитивно ги оцениле и некои светски политичари меѓу кои Романо Проди и Теодорос Пангалос.
Се занимава и со 3D анимација, како и со музика.
Гец Алсман
Гец Алсман (роден на 12 јули 1957 во Минстер ) е германски телевизиски презентер, музичар и пејач.
Животот
Алсман студирал германски студии, музика и комуникациски студии на Универзитетот во Минстер од 1977 до 1985 година. Од 1980 до 1988 година тој свирел во бендот Сентиментални фунти и свирел за бендот Götz Alsmann од 1988 година. Тој е познат во Германија како презентер на ТВ-програмата Zimmer frei! заедно со Кристин Вестерман. Алсман е оженет и има еден син.
Дихлор хексоксид
Дихлор хексоксид е хемиско соединение со молекуларна формула, што е точно за неговата гасовита состојба. Меѓутоа, во течна или цврста форма, овој хлор оксид јонизира во темноцрвено јонско соединение хлорил перхлорат, кој може да се смета како мешан анхидрид на хлорната и перхлорната киселина.
Се произведува со реакција помеѓу хлор диоксид и вишокот озон :
Молекуларна структура
Првично било пријавено дека постои како мономерен хлор триоксид ClO3 во гасна фаза, но подоцна се покажало дека останува димер премостен со кислород по испарувањето и до термичко распаѓање на хлор перхлорат, Cl2O4 и кислород. Соединението ClO3 потоа било повторно откриено.
Тоа е темноцрвена испарувана течност на собна температура која кристализира како црвено јонско соединение, хлорил перхлорат,. Црвената боја покажува присуство на хлорилни јони. Така, формалната оксидациска состојба на хлорот во ова соединение останува мешавина од хлор (V) и хлор (VII) и во гасната фаза и кога се кондензира; меѓутоа, со раскинување на една врска кислород-хлор, одредена електронска густина се поместува кон хлорот (VII).
Својства
Cl2O6 е дијамагнетен и е многу силен оксидирачки агенс. Иако е стабилен на собна температура, тој силно експлодира при контакт со органски соединенија и реагира со злато за да произведе хлорилна сол. Многу други реакции кои вклучуваат Cl2O6 ја рефлектираат неговата јонска структура,, вклучувајќи го следново:
Сепак, тој може да реагира и како извор на радикалот ClO3 :
NGC 5749
NGC 5749 — расеано ѕвездено јато во соѕвездието Волк, заведено во Новиот општ каталог на длабоконебесни тела.
Објектот бил предмет и на други истражувања, па освен како NGC 5749 се споменува и како OCL 930, ESO 176-SC4.
Откривање
Објектот е откриен на 7 мај 1826 година од страна на Џејмс Данлоп, со помош на рефлекторски телескоп, чијашто леќа имала пречник од 9 см.
Податоци од набљудување
Според морфолошката класификација на галаксиите, NGC 5749 е од видот IV1p. Видливиот сјај со голо око изнесува 8,8 m. NGC 5749 има само една позната привидна димензија, која изнесува 10'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 14 ч 48 м 48,8 с, а неговата деклинација, односно висината на лакот на тој агол, -54° 29' 37"".
Други поделби
Проучување на NGC 5749 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 431; додека во Каталогот на основни ѕвезди (GSC) е групиран под бројот 8684. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број N/A.
Плоштад Таксим
Плоштадот Таксим (турски: Taksim Meydanı) се наоѓа во градот Истанбул, Турција, на европската страна на градот помеѓу Златниот Рог и Босфорот. Овој плоштад е еден од најпознатите во градот, покрај кој се наоѓаат голем број на ресторани, продавцници, хотели и слично. Во центарот на плоштадот се наоѓа познатиот споменик Кумхуриет Анити кој бил изграден во 1928 година.
Историја
Името Таксим доаѓа од арапскиот јазик кој во превод значи распределување. На ова место се наоѓала крајната линија на водоводот којшто бил изграден во 1731 година. Во времето на Махмуд I, во текот на 1732 година на ова место била изградена централа која помагала за распоредување на водата кон останатите делови од градските региони, како Казимпаша, Галата, Бејоглу, Финдикли и Бешикташ.
Со текот на времето, Таксим бил постепено прошируван. Како што биле поголемиот број водоводни системи во текот на 19 век, така и Таксим народот се снабдувал со вода од чешмите кои биле поставени во околината. Исклучок биле само палатата Таксим. Кон крајот на 19 век, во Цариград бил изграден модерен водоводен систем, по кое Таксим го изгубил своето значење. Во 1950 година, овој водовод бил затворен официјално.
Сообраќај
Од денешниот плоштад Таксим започнуваат поголем број на улици и булевари, како на пример булевар Истиклал, Терлабаши која води до Фатих, Улица на револуцијата која води до Шишли итн. Во 2000 година, плоштадот бил поврзан со Истанбулското метро, од каде може да се дојде до т.н. „реон на банките“ - Левент.
Методија Георгиевски
Методија Георгиевски ( во —  во ) — македонски партизан, борец за слобода на Македонија и учесник во НОВ.
Животопис
Произлегува од сиромашно семејство. Завршил основно училиште, по што занимавал со земјоделство и чување на добиток. Во септември 1944 година стапил во Шеснаесеттата македонска ударна бригада, која бил составена од борци од Прешево, Бујановац, селата на Скопска Црна Гора и доброволци од Скопје. Учествувал во тешките борби на бригадата против балистичките банди. Во една од завршните борби, пред ослободувањето на Скопје, храбро загинал кај селото Чучер. Неговите посмртни останки биле пренесени и закопани во неговото родно село Раштак.
Семрежна безбедност
Безбедност на интернет е гранка на компјутерската безбедност  конкретно поврзана со интернет. Нејзината цел е да се воспостават правила и мерки против нападите преку интернет. Интернетот претставува еден несигурен канал за размена на информации, што доведува до висок ризик од упад на хакер или измама. За заштита на пренос на податоци, се користат различни методи, вклучувајќи енкрипција.
Безбедност на мрежниот слој
TCP/IP може да се направи безбеден со помош на криптографски методи и протоколи кои се развиени за обезбедување на комуникациите преку интернет. Овие протоколи вклучуваат SSL и TLS на веб сообраќај, PGP за е-мејл и IPSec за безбедност на мрежниот слој.
Протоколот IPSec
Овој протокол е дизајниран за заштита на комуникацијата на безбеден начин со користење на TCP/IP-адреса. Тоа е збир на безбедносни екстензии развиени од страна на IETF и тоа обезбедува безбедност и автентикација на IP слојот со користење на криптографија. За да ја заштити содржината, податоците се трансформираат користејќи техники на енкрипција. Постојат два главни типа на трансформација кои ја формираат основата на IPSec: проверка на заглавието (AH) и енкапсулација на безбедностната носивост (ESP). Овие два протоколи обезбедуваат интегритет на податоците и автентикација на потеклото на податоците. Овие протоколи може да се користат самостојно или во комбинација за да се обезбеди посакуваното множество на безбедносните услуги за слојор Интернет протокол (IP).
Основните компоненти за безбедносната архитектура на IPsec се опишани преку следниве функционалности:
Множеството на безбедносни услуги овозможено на IP слојот вклучува контрола на пристап, интегритет на потеклото на податоците и доверливост. Алгоритамот дозволува овие делови да работат независно без влијание на другите делови од имплементацијата. Имплементацијата на IPsec се наоѓа на уред или безбедносен насочувач (распределувач) и дава заштита на IP сообраќајот.
Опис
Електронските писма се создаваат, доставуваат и зачувуваат во процес од неколку чекори, кој започнува со создавање на пораката. Кога корисникот ќе заврши со пишувањето на пораката, ја праќа и пораката се трансформира во стандарден формат: RFC 2822 форматирана порака. Дури потоа, пораката може да се пренесе. Користејќи мрежна врска, клиентот на пораката, кој уште се нарекува и маил кориснички агент (MUA), се поврзува со маил трансфер агентот (MTA) кој оперира на маил опслужувачот. Клиентот тогаш го предава идентитетот на испраќачот на пораката на опслужувачот. Следно, со користење на опслужувачките наредби за маил, клиентот ја испраќа листата со примачи на маил опслужувачот. Клиентот на крај ја предава пораката. Еднаш кога маил опслужувачот ќе ја прими и обработи пораката, се случуваат неколку настани: идентификација на опслужувачот на примачот, воспоставување на врска и трансмисија на пораката. Користејќи ги сервисите на Domain Name System (DNS), маил опслужувачот на испраќачот ги открива маил опслужувачите на примачите на пораката. Потоа, опслужувачот отвора врска до маил опслужувачот на примачот и тој опслужувач ја испраќа пораката до примачите со процес сличен на комуникацијат помеѓу маил опслужувачот на испраќачот и испраќачот.
Доволно добра приватност (PGP)
PGP обезбедува доверливост преку енкриптирање на пораките кои треба да се пренесат или податочните податотеки кои треба да се зачуваат со користење на енкрипциски алгоритми како што се 3DES или CAST-128.
Електронските пораки може да бидат заштитени користејќи криптографија на различни начини, како на пример:
Првите два методи, потпишување на пораката и енкрипција не телото на пораката најчесто се користат заедно. Сепак, енкриптирање на преносот помеѓу вообичаено се користи кога организациите сакаат да обезбедат заштита за редовно испраќање на пораки. На пример, организациите би можеле да се воспостават виртуелна приватна мрежа (VPN) за енкриптирање на комуникациите помеѓу нивните маил опслужувачи преку интернет.
Мултинаменски интернет маил екстензии (MIME)
MIME ги трансформира не-ASCII податоците на страната на испраќачот во ASCII податоци на мрежниот виртуелен терминал (NVT) и ги доставува до клиентскиот Simple Mail Transfer Protocol (SMTP) за да се испратат преку Интернет. SMTP опслужувачот на страна на примачот добива NVT ASCII податоци и го доставува до MIME за да се трансформираат назад во оригиналните не-ASCII податоци.
S / MIME обезбедува средства за безбедно испраќање и примање на MIME податоци. S/MIME- не е само ограничен за електронска пошта, туку може да се користи за секој транспортен механизам кој носи MIME податоци, како Hypertext Transfer Protocol (HTTP).
Код за автентикација на порака
Код за автентикација на порака е криптографски метод кој користи таен клуч за да ja криптира пораката. Овој метод како резултат ја враќа вредноста на MAC-адресата што може да се декриптира од страна на примачот, со користење на истиот таен клуч кој се користи од страна на испраќачот. Кодот за автентикација на порака ги штити и интегритетот на податоците како и автентикацијата.
Огнени ѕидови
Огнениот ѕид го контролира пристапот помеѓу мрежите. Тој обично се состои од порти и филтри кои се разликуваат од еден ѕид на друг. Огнените ѕидови исто така, го прикажуваат мрежниот сообраќај и се способни да го блокираат сообраќајот кој е опасен. Огнените ѕидови дејствуваат како опслужувач помеѓу SMTP и HTTP врските.
Улогата на огнените ѕидови во интернет и веб безбедноста
Огнените ѕидови наметнуваат ограничувања на дојдовни и појдовни пакети до и од приватни мрежи. Целиот сообраќај, без разлика дали дојдовен или појдовен, мора да помине низ ѕидот, a само авторизираниот сообраќај е дозволено да помине низ него. Огнените ѕидови создадаваат контролни пунктови меѓу внатрешната приватна мрежа и јавниот интернет. Огнените ѕидови може да создадат блокади врз основа на IP изворот и TCP бројот на портата. Тие, исто така може да послужат и како платформа за IPSec. Користејќи ја способноста за тунелирање, огнениот ѕид може да се користи за спроведување на VPN. Огнените ѕидови исто така, може да ја ограничат мрежната изложеност со криење на внатрешниот мрежен систем и информациите од јавниот интернет.
Пакетни филтри
Филтрирање на пакети е еден од неколкуте различни типови на огнени ѕидови кои го обработуваат мрежниот сообраќај на основа пакет по пакет. Нивната главна задача е да ги филтрираат сообраќајот од далечен IP домаќин, па потребнен е насочувач за да се поврзување на внатрешната мрежа со Интернет. Насочувачот е познат како прикажувачки насочувач, кој прикажува како пакетите заминуваат и доаѓаат во мрежата.
Распределувачи на ниво на коло
Распределувач на ниво на коло е прокси опслужувач кој статички дефинира кој сообраќај ќе биде дозволен. Проксито секогаш ги пропушта пакетите кои содржат одреден број на порта, доколку бројот на портата е дозволен со правилата. Овој распределувач работи на мрежното ниво од OSI моделот. Главната предност на прокси опслужувачот е неговата способност да обезбеди преведување на мрежна адреса (NAT), со што може да се сокрие IP-адресата на корисникот од интернетот, притоа ефикасно заштитувајќи ги сите внатрешни информации од интернет.
Распределувачи на апликациско ниво
Распределувач на апликациско ниво е прокси опслужувач кој работи на TCP/IP апликациско ниво. Пакетot е проследен само ако врската е воспоставена со помош на познат протокол. Распределувачите на апликациско ниво се значајни за анализа на целите пораки наместо на поединечни пакети на податоци кога податоците се пратени или примени.
Злонамерен програм
Најчесто, корисник на компјутер може да се излажан или присилен за симнување на софтвер на компјутер кој има злонамерни намери. Таквите програми се познати како злонамерни програми и доаѓаат во многу форми, како што се компјутерски вируси, тројански коњи, шпионски програм и црви. Злонамерниот програм понекогаш се користи за да се формираат мрежи од ботови.
Компјутерски вируси
Компјутерски вируси се програми кои можат да ги реплицираат нивните структури или ефекти со инфицирање на други податотеки или структури на компјутерот. Најчеста употреба на вируси е за да се преземе еден компјутер и да украдат податоци.
Тројански коњи
Tројански коњ(попознат какотројанец) е општ термин за злонамерен софтвер која претендира да биде безопасен, така што корисникот доброволно овозможува да се симне на компјутерот.
Шпионски програм
Терминот Шпионски програм се однесува на програми кои прикриено ги следат активностите на компјутерскиот систем и даваат извештај за тие информациите на другите без согласност на корисникот.
Црви
Црви се програми кои можат да се реплицираат низ компјутерската мрежа, извршувајќи злонамерни задачи.
Бот мрежа
Бот мрежа е мрежа на "зомби" компјутери кои се земени од страна на "ботови" кои вршат големи злонамерни акти во корист на творецот на бот мрежата.